Yn eich cartref | Recycle for Wales
Mae nifer o ffyrdd y gall pobl leihau faint o wastraff y maent yn eu cynhyrchu adref.
Gallwch nid yn unig arbed arian ond helpu i arbed ein hamgylchedd hefyd!
Isod, cewch rai syniadau ynglŷn â phethau syml y gallwch eu gwneud adref bob dydd i leihau gwastraff.
Dewiswch gynhyrchion y gellir eu defnyddio dro ar ôl tro - cewynnau go iawn, raseli y gellir eu hailddefnyddio, ysgrifbinnau, dwsteri y gellir eu golchi a.y.y.b. Bydd ganddynt oes hwy ac yn amlach na ddim, a byddant yn arbed arian i chi hefyd.
Defnyddiwch fatris y gellir eu hailwefru a chyfarpar gwefru batris. Gellir defnyddio'r batris hyn dro ar ôl tro, a'u defnyddio mewn teganau, tortshis, offer sain a nifer o eitemau eraill yn y tŷ.
Gellir golchi jariau jam a chynwysyddion bwyd i'w defnyddio fel cynwysyddion storio delfrydol yn y tŷ ac yn y garej. Gellir eu defnyddio hefyd fel potiau planhigion ac i storio hadau mewn siediau a thai gwydr. Fel arall, mae jariau jam yn ddefnyddiol ar gyfer dosbarthiadau celf yn yr ysgol, lle gellir eu defnyddio ar gyfer glanhau brwsys paent.
Ailddefnyddiwch fagiau siopa o'ch taith siopa ddiwethaf. Cadwch nhw mewn man cyfleus fel eich bod chi'n cofio mynd â nhw gyda chi y tro nesaf y byddwch yn mynd i siopa.
Os oes gennych ormod o fagiau siopa plastig, defnyddiwch nhw fel leininau bin (dim ar gyfer eich blwch cegin os gwelwch yn dda). Maent yn ddelfrydol ar gyfer hyn ac yn arbed arian i chi.
Gellir ailddefnyddio amlenni a phecynnau ar gyfer postio eitemau (bagiau jiffy) trwy roi label dros yr hen gyfeiriad.
Defnyddiwch flwch i ddal eich cinio yn hytrach na'i lapio mewn deunydd papur, ffoil neu blastig. Gallwch ei ailddefnyddio (sy'n arbed arian i chi o ran prynu deunyddiau lapio) a bydd yn atal eich cinio rhag cael ei wasgu hefyd.
Gwaith celf plant - mae papur a cherdyn sydd â thestun wedi'i argraffu ar un ochr yn unig, yn ddelfrydol i blant dynnu lluniau arnynt: mae llawer o eitemau pecynnu yn gwneud siapiau diddorol ar gyfer modelu sgrwtsh. Neu trowch gardiau pen-blwydd neu Nadolig yn labeli rhoddion.
Gallwch ailddefnyddio hen bapurau newydd e.e. gwaelod gwely anifail anwes.
Lle bo'n bosibl, dylech atgyweirio cynhyrchion cartref fel esgidiau, dillad, eitemau trydanol a dodrefn.